કોઈ પણ પ્રકારનું લિક્વિડ, સેમી-લિક્વિડ કે સહેજ પણ મૉઈશ્ચર ધરાવતી ચીજની સાંદ્રતા માપવાનો એકમ છે pH. એનું આખું નામ છે પોટેન્શ્યિલ ઑફ હાઇડ્રોજન. પ્રવાહી હંમેશાં ઍસિડિક અથવા આલ્કલાઇન હોય. ઍસિડિક એટલે કે અમ્લ અને આલ્કલાઇન એટલે ક્ષારીય. શુદ્ધ પાણી નથી હોતું ઍસિડિક, નથી આલ્કલાઇન. પાણીમાં ઓગળી શકે એવો કોઈ પણ ઘન, પ્રવાહી કે વાયુ પદાર્થ પાણીને ઍસિડિક બનાવે છે કે આલ્કલાઇન એના આધારે એનો pH કેટલો છે એ નક્કી થાય છે.